*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*51. számú előterjesztés*

Bátaszék Város Önkormányzata Képviselő-testületének 2018. február 28.-án,

16 órakor megtartandó RENDKÍVÜLI ülésére

*a Bátaszékért Marketing Nkft. 2018. évi üzleti tervének módosítása*

|  |
| --- |
| **Előterjesztő:** Csötönyi László ügyvezető  **Készítette:** Csötönyi László ügyvezető    **Törvényességi ellenőrzést végezte:** Takácsné Gehring Mária aljegyző  **Tárgyalja:**  PG Bizottság: 2018. 02.27.  KOIS Bizottság: 2018.02.26. |

***Tisztelt Képviselő-testület!***

A Bátaszékért Marketing Nonprofit Kft. 2018. évre megfogalmazott és elfogadott üzleti tervét áttekintettem, és megállapítottam, hogy a benne szereplő feladatok ellátásához rendelt pénzösszegek bizonyos helyeken pontatlanul lettek kalkulálva, illetve akadnak olyan kiadások, amelyek nem szerepelnek benne.

1. A bérek és járulékok tekintetében az üzleti tervben szereplő 881.000 Ft (10.572.000 Ft/év), illetve 185.000 Ft (2.220.000 Ft/év) a valóságnak nem megfelelő adat. A könyvelőtől kikért információk alapján a bér tekintetében 1.129.200 Ft (13.550.400 Ft/év), a járulékokat nézve pedig 237.100 Ft (2.845.200 Ft/év) a megfelelő számadat. Itt a különbség 300.300 Ft havonta, azaz éves szinten **3.603.600 Ft**. Ezt a pénzösszeget tehát elő kell teremteni.
2. A cafeteria tekintetében az üzleti tervben szereplő 100.000 Ft (500.000 Ft/év) sem helytálló. A félállásban foglalkoztatott takarító munkatárs arányosan kevesebb juttatásban részesül. Így a helyes adat 86.400 Ft lesz, 5 (4,5) főre kiszámolva pedig 432.000 Ft éves szinten. A járuléka pedig 34.200 Ft (171.000 Ft/év) helyett 28.800 Ft, éves szinten ez 144.000 Ft. Itt a különbség összesen **95.000 Ft**, de mivel az eredetileg tervezettnél kisebb a kiadás, ezt az összeget megtakarítjuk.
3. Nem tervezett kiadásként jelenik meg a módosított üzleti tervben három adónemhez kapcsolódó tétel:

* ÁFA 568.000 Ft
* társasági adó 91.000 Ft
* iparűzési adó 293.000 Ft

összesen **952.000 Ft**, amelyet elő kell teremteni.

1. A rendezvények tekintetében is szükséges néhány helyen korrekció:

* A farsangi színházként tervezett rendezvényt (amely február 22-én lezajlott) a hozzárendelt 400.000 Ft helyett 100.000 Ft-ból sikerült megoldanunk, tehát megtakarítottunk 300.000 Ft-ot.
* A nők napja – lány- és asszonybál rendezvények költségeit 250.000 Ft-ról 350.000 Ft-ra korrigáltam a lebonyolíthatóság érdekében.
* A március 15-én megrendezésre kerülő ünnepély költségeit 25.000 Ft-ról 50.000 Ft-ra korrigáltam a lebonyolíthatóság érdekében.
* A Holocaust-emléknap költségeit 50.000 Ft-ról 70.000 Ft-ra korrigáltam a lebonyolíthatóság érdekében.
* A Táncolj velünk! utcafesztivál költségeit 320.000 Ft-ról 175.000 Ft-ra korrigáltam, mert meglévő megállapodás alapján ebből az összegből lebonyolítható.
* Az egyik fontos változás a rendezvények tekintetében: a kertmozi és az augusztus 20-ra tervezett szabadtéri színház kikerült a programok közül, illetve az üzleti tervből, így a hozzájuk rendelt **500-500.000 Ft-ot megtakarítjuk**. A másik fontos változás, hogy a Bátaszéki Bornapokhoz rendelt összeget 13.500.000 Ft-ról 10.000.000 Ft-ra csökkentjük. Így **3.500.000 Ft-ot megtakarítunk**.
* A kisebb volumenű rendezvényekről tudni kell, hogy a lebonyolításuk során előfordulhatnak plusz költségek, de ezek átcsoportosításokkal és egyéb források (szponzoráció) megmozgatásával előteremthetők.

1. A beszerzések tekintetében is történt korrekció:

* Mobiltelefon beszerzése szükségtelen 100.000 Ft értékben, helyette hordozható irodai telefonra kell költeni, de itt a tranzakció megoldható 50.000 Ft-ból.

1. A szolgáltatások tekintetében is korrigálni kellett egy sort:

* A pénzügyi tanácsadás (könyvelés) díja helytelenül lett feltüntetve, és nem a szakemberrel kötött szerződés alapján. A pontos pénzösszeg 40.000 Ft (480.000 Ft/év) helyett 52.500 Ft (630.000 Ft/év). A **150.000 Ft** különbözetet tehát elő kell teremteni.

1. A médiavásárlás tekintetében is szükséges két helyen korrekció:

* A Rádió Antrittal kötött 2017-es szerződés alapján kalkulált adat 72.600 Ft (871.200 Ft/év), míg az áremelést követően kalkulált pénzösszeg 89.000 Ft (1.068.000 Ft/év). A **196.800 Ft** különbözetet tehát elő kell teremteni.
* A Mediaworks-megjelenéseket illetően kalkulált adat 50.000 Ft (600.000 Ft/év), míg az áremelést követően kialakult összeg 42.500 Ft (510.000 Ft). Itt a különbség **90.000 Ft**, de ezt megtakarítjuk, mert az eredeti szerződésben helytelenül kalkulált adat szerepelt.

Összegezve tehát elmondhatom, hogy a 4-7. pontokban megfogalmazott változások átcsoportosításokkal és odafigyeléssel gond nélkül megoldhatók, itt nincs szükség nagyobb beavatkozásra.

A megoldást az 1. és a 3. pontban feltüntetett problémára kell megtalálni.

A javaslatom a következő:

A bérek és járulékok tekintetében nagy a különbség, amely cirka 3.500.000 Ft (pontosan 3.508.600 Ft, ha a 2. pontban említett 95.000 Ft megtakarítást felhasználjuk a 3.603.600 Ft előteremtéséhez.) Ezt a pénzösszeget a Bátaszéki Bornapokra tervezett pénztömeg csökkentésével, illetve átcsoportosításával tudom megoldani annak a reményében, hogy a tavalyi adatok alapján látott összköltség jelentősen nem fog változni, és a szponzoráció, valamint a pályázaton elnyert támogatás beérkezik hozzánk.

A 3. pontban említett adóbefizetéseket pedig az amúgy is alulkalkulált (és ezért biztonsággal nem kivitelezhető) kertmozi és szabadtéri színház rendezvényeinek az elhagyásával tudom előteremteni, amely pénzösszeg (500.000 Ft + 500.000 Ft, azaz 1.000.000 Ft) fedezi az összadóbefizetést, amely 952.000 Ft.

Amennyiben a képviselő-testület elfogadja a módosítási javaslatot, úgy szükséges a közfeladat-ellátási (közművelődési) szerződés, illetve a vállalkozási szerződés módosítása is.

A 2017 decemberében tárgyalt üzleti terv egyéb részei változatlanok maradnak.

Fentieket figyelembe véve az NKft. 2018-ban tervezett eredményei:

1. ***67.807.859.- Ft tervezett bevétel,***
2. ***67.362.499.- Ft tervezett kiadás és***
3. ***445.360.- Ft tervezett eredmény.***

A fent ismertetett feladatok megvalósításához kérem a város vezetőinek, a képviselő-testületének a támogatását, illetve a Bátaszékért Marketing NKft. üzleti tervének a jóváhagyását.

**1. Határozati javaslat:**

**a Bátaszékért Marketing NKft. 2018. évi üzleti tervének elfogadására**

Bátaszék Város Önkormányzatának Képviselő-testülete, mint a Bátaszékért Marketing NKft tulajdonosa, e jogkörében eljárva

1. az NKft. 2018. évre vonatkozó – és a határozat mellékletét képező – üzleti tervét
2. ***67.807.859.- Ft tervezett bevétellel,***
3. ***67.362.499.- Ft tervezett kiadással és***
4. ***445.360.- Ft tervezett eredménnyel***

elfogadja,

1. egyúttal a 330/2017.(XII. 13.) önk-i határozatát hatályon kívül helyezi.

*Határidő:* 2018. március 10.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* Bátaszékért Marketing NKft.

Bátaszéki KÖH pénzügyi iroda

irattár

**2. Határozati javaslat :**

**a 2018. évi önkormányzati rendezvény program módosítására**

Bátaszék Város Önkormányzatának Képviselő-testülete a 301/2017. (XI.29.) önk-i határozattal jóváhagyott 2018. évi önkormányzati rendezvény program módosítását – a határozat melléklete szerinti tartalommal – jóváhagyja;

*Határidő:* 2018. március 10.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* Izsák Mónika ügyvezető

Bátaszéki KÖH pénzügyi iroda

irattár

**3. Határozati javaslat:**

**a Bátaszékért Marketing NKft.-vel megkötött közművelődési megállapodás V. módosításának jóváhagyására**

Bátaszék Város Önkormányzatának Képviselő-testülete

1. a 301/2016.(XII.14.) önk-i határozattal elfogadott és a Bátaszékért Marketing NKft.-vel kötött közművelődési megállapodás V. módosítását 2018. március 1. nappal – a határozat melléklete szerinti tartalommal – jóváhagyja;
2. felhatalmazza a város polgármesterét a megállapodás aláírására;

*Határidő:* 2018. március 10.

*Felelős:* Dr. Bozsolik Róbert polgármester

(a megállapodás módosításának aláírásáért)

*Határozatról értesül:* Csötönyi László ügyvezető

Bátaszéki KÖH pénzügyi iroda

irattár

**4. Határozati javaslat:**

**a Bátaszékért Marketing NKft.-vel a 2018. évi városi rendezvények lebonyolítására megkötött vállalkozási szerződés II. módosításának jóváhagyására**

Bátaszék Város Önkormányzatának Képviselő-testülete

1. a 331/2017.(XII.13.) önk-i határozat a) pontjával elfogadott és a Bátaszékért Marketing NKft.-vel a 2018. évi városi rendezvények lebonyolítására kötött vállalkozási szerződés II. módosítását 2018. március 1. nappal – a határozat melléklete szerinti tartalommal – jóváhagyja;
2. felhatalmazza a város polgármesterét a vállalkozási szerződés aláírására;

*Határidő:* 2018. március 10.

*Felelős:* Dr. Bozsolik Róbert polgármester

(a megállapodás módosításának aláírásáért)

*Határozatról értesül:* Csötönyi László ügyvezető

Bátaszéki KÖH pénzügyi iroda

irattár